CELEX: 32016D0332
Language: hu
Date: 2016-02-23 00:00:00
Title: A Politikai és Biztonsági Bizottság (KKBP) 2016/332 határozata (2016. február 23.) az Európai Unió bosznia-hercegovinai katonai műveletéhez az uniós erők főparancsnokának kinevezéséről, valamint a BiH/22/2014 határozat hatályon kívül helyezéséről (BiH/23/2016)

9.3.2016   
            
            
               HU
            
            
               Az Európai Unió Hivatalos Lapja
            
            
               L 62/14
            
         A POLITIKAI ÉS BIZTONSÁGI BIZOTTSÁG (KKBP) 2016/332 HATÁROZATA
   (2016. február 23.)
   az Európai Unió bosznia-hercegovinai katonai műveletéhez az uniós erők főparancsnokának kinevezéséről, valamint a BiH/22/2014 határozat hatályon kívül helyezéséről (BiH/23/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az EU bosznia és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikke (1) bekezdésére,
   mivel:
   
               (1)
            
            
               A 2004/570/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot, hogy az Európai Unió bosznia-hercegovinai katonai műveletéhez az uniós erők főparancsnokának (a továbbiakban: az uniós erők parancsnoka) kinevezésével kapcsolatos határozatokat meghozza.
            
         
               (2)
            
            
               A Politikai és Biztonsági Bizottság 2014. december 4-én elfogadta a BiH/22/2014 határozatot (2), amellyel Johann LUIF vezérőrnagyot nevezte ki az uniós erők főparancsnokává.
            
         
               (3)
            
            
               2016. január 22-én, az Unió műveleti parancsnoka azt ajánlotta, hogy Johann LUIF vezérőrnagy helyére 2016. március 24-től Friedrich SCHRÖTTER vezérőrnagyot nevezzék ki az uniós erők új főparancsnokává.
            
         
               (4)
            
            
               2016. január 29-én, az Európai Unió Katonai Bizottsága ezt az ajánlást támogatta.
            
         
               (5)
            
            
               A BiH/22/2014 határozatot ezért hatályon kívül kell helyezni.
            
         
               (6)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.
            
         
               (7)
            
            
               Az Európai Tanács a 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” megállapodások rendelkezései és azok végrehajtása kizárólag az Unió azon tagállamaira vonatkoznak majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2016. március 24-től Friedrich SCHRÖTTER vezérőrnagyot nevezi ki az uniós erők főparancsnokává az Európai Unió bosznia-hercegovinai katonai műveletéhez.
   2. cikk
   A BiH/22/2014 határozat hatályát veszti.
   3. cikk
   Ez a határozat 2016. március 24-én lép hatályba.
   
      Kelt Brüsszelben, 2016. február 23-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 252., 2004.7.28., 10. o.
   
   
      (2)  A Politikai és Biztonsági Bizottság BiH/22/2014 határozata (2014. december 4.) az Európai Unió bosznia-hercegovinai katonai műveletéhez az uniós erők főparancsnokának kinevezéséről és a BiH/19/2012 határozat hatályon kívül helyezéséről (HL L 358., 2014.12.13., 17. o.)